CELEX: 32020D2142
Language: sk
Date: 2020-12-17 00:00:00
Title: Rozhodnutie Rady (SZBP) 2020/2142 zo 17. decembra 2020, ktorým sa mení rozhodnutie (SZBP) 2018/1789 na podporu boja proti nedovolenému obchodovaniu s ručnými a ľahkými zbraňami a ich šíreniu v členských štátoch Ligy arabských štátov

18.12.2020   
               
               
                  SK
               
               
                  Úradný vestník Európskej únie
               
               
                  L 430/25
               
            
         ROZHODNUTIE RADY (SZBP) 2020/2142
         zo 17. decembra 2020,
         ktorým sa mení rozhodnutie (SZBP) 2018/1789 na podporu boja proti nedovolenému obchodovaniu s ručnými a ľahkými zbraňami a ich šíreniu v členských štátoch Ligy arabských štátov
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 19. novembra 2018 prijala rozhodnutie (SZBP) 2018/1789 (1) na podporu boja proti nedovolenému obchodovaniu s ručnými a ľahkými zbraňami a ich šíreniu v členských štátoch Ligy arabských štátov.
                  
               
                     (2)
                  
                  
                     V článku 5 ods. 2 rozhodnutia (SZBP) 2018/1789 sa stanovuje, že uvedené rozhodnutie stráca účinnosť 24 mesiacov odo dňa uzavretia dohody uvedenej v článku 3 ods. 3 uvedeného rozhodnutia.
                  
               
                     (3)
                  
                  
                     Agentúra Small Arms Survey (SAS), ktorá vykonáva projekt, na ktorý sa odkazuje v článku 1 rozhodnutia (SZBP) 2018/1789, dňa 30. októbra 2020 požiadala Úniu o povolenie predĺžiť obdobie vykonávania ustanovené v uvedenom rozhodnutí o šesť mesiacov na celkovo 30 mesiacov. Požadované predĺženie je odôvodnené pandémiou COVID-19 a následným odložením viacerých činností stanovených v rámci projektu.
                  
               
                     (4)
                  
                  
                     Požadovaná zmena rozhodnutia (SZBP) 2018/1789 sa týka jeho článku 5 ods. 2.
                  
               
                     (5)
                  
                  
                     Predĺženie obdobia vykonávania ustanoveného v rozhodnutí (SZBP) 2018/1789 o šesť mesiacov sa môže vykonať bez akéhokoľvek vplyvu na finančné zdroje,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2018/1789 sa odsek 2 nahrádza takto:
            
                        „2.
                     
                     
                        Toto rozhodnutie stráca účinnosť 30 mesiacov odo dňa uzavretia dohody uvedenej v článku 3 ods. 3.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 17. decembra 2020
            
               
                  Za Radu
               
               
                  predsedníčka
               
               S. SCHULZE
            
         
         
            (1)  Rozhodnutie Rady (SZBP) 2018/1789 z 19. novembra 2018 na podporu boja proti nedovolenému obchodovaniu s ručnými a ľahkými zbraňami a ich šíreniu v členských štátoch Ligy arabských štátov (Ú. v. EÚ L 293, 20.11.2018, s. 24).